बिलासपुर. नया साल 2016 देश के बेरोजगारों के लिए 18 हजार 252 वैकेंसियां लेकर आ रहा है। ये नौकरियां भारतीय रेल के 9 श्रेणियों के पदों पर होंगी। इसके लिए नोटिफिकेशन जारी हो गया है और देश की 21 आरआरबी में ऑनलाइन फार्म जमा करने की शुरुआत 26 दिसंबर से हो जाएगी।
उम्मीदवार 25 जनवरी की रात 11:59 बजे तक फार्म सबमिट कर सकेंगे। एग्जाम भी ऑनलाइन होगी, जिसके लिए 20 मार्च से अप्रैल 2016 तक की तारीख संभावित है।
भारतीय रेल का यह दूसरा एग्जाम होगा, जो कंप्यूटराइज्ड बेस्ड होगा। इससे पहले अगस्त 2015 में ऐसी परीक्षा ली गई थी।
सेंटर चुनने का ऑप्शन
भारतीय रेल की परीक्षा में यह पहली बार होगा, जब परीक्षार्थी अपने नजदीकी शहर में परीक्षा सेंटर हासिल कर सकेंगे। परीक्षार्थियों को फार्म भरते समय 5 शहरों का नाम देना होगा। आरआरबी इन्हीं में से किसी एक शहर में सेंटर तय करेगी।
एक ही आरआरबी में आवेदन
एक उम्मीदवार एक ही आरआरबी में आवेदन कर सकेगा। इसके लिए ऑनलाइन सिस्टम में देश की 21 आरआरबी का नाम बतौर ऑप्शन दिया जाएगा। उम्मीदवार जिस पर क्लिक करेगा, आवेदन उसी आरआरबी को चला जाएगा और परीक्षा भी वहीं देनी पड़ेगी।
1 करोड़ ग्रेजुएट देंगे आवेदन
रेलवे भर्ती बोर्ड को उम्मीद है कि 9 श्रेणियों के लिए 1 करोड़ से ज्यादा आवेदन मिलेंगे। दरअसल, इन पदों के लिए शैक्षणिक योग्यता ग्रेजुएट रखी गई है। लिहाजा, हरेक आरआरबी को 3 से 5 लाख तक आवेदन मिलने की उम्मीद है। तैयारी भी इसी हिसाब से की जा रही है। आरआरबी के अफसर ने बताया कि संख्या अधिक होगी। इसलिए परीक्षा लगातार एक महीने तक चलने की उम्मीद है।
भर्ती होने तक चालू रहे मोबाइल
परीक्षार्थियों को पर्सनल मोबाइल नंबर भी बताना होगा, जिसे भर्ती प्रक्रिया तक चालू रखना होगा। इसी तरह परीक्षा के लिए जमा की गई फीस की रसीद भी संभालकर रखनी होगी। डाक्यूमेंट्स वेरीफिकेशन के दौरान रसीद की भी जांच होगी। ऐसा फर्जीवाड़ा रोकने के लिए किया जा रहा है।
ई-मेल पर मिलेगी जानकारी
परीक्षा प्रक्रिया में होने वाले बदलावों की जानकारी परीक्षार्थियों को उनके मोबाइल पर एसएमएस या फिर ई-मेल एड्रेस के जरिए दी जाएगी।
जोन में 302 पोस्ट
बिलासपुर एसईसीआर और सेंट्रल रेलवे में कमर्शियल अपरेंटिस, ट्रैफिक अपरेंटिस, गुड्स गार्ड, जूनियर एकाउंट्स असिस्टेंट कम टाइपिस्ट, सीनियर क्लर्क कम टाइपिस्ट और असिस्टेंट स्टेशन मास्टर के 302 पदों पर भर्ती की जाएगी।
देश में कितने पोस्ट
कमर्शियल अपरेंटिस - 703
ट्रैफिक अपरेंटिस - 1645
इंक्वायरी कम रिजर्वेशन क्लर्क - 127
गुड्स गार्ड - 7591
जूनि. एकाउंट्स असि. कम टाइपिस्ट - 1205
सीनियर क्लर्क कम टाइपिस्ट - 869
असि. स्टेशन मास्टर - 5942
ट्रैफिक असिस्टेंट - 166
सीनियर टाइम कीपर - 4
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mag_Deva bho_Deva hin_Deva kas_Deva san_Deva kas_Deva kas_Deva kas_Deva hne_Deva kas_Deva kas_Deva bho_Deva